nl nl nl en nl en nl de nb nl nl nl nl tr nl en nl en nl de nb nl nl nl nl tr nl en nl nl af af nl af af af nl af af en en af de af de af nl en nl nl tr nl fr nl en en
Feeste | Dubai Afrikaanse Kerk
Ons nooi jou en jou gesin uit om deel te word van ons sand familie Saterdae om 17:30 | Jebel Ali Kerk Gebou
Die kleurvolle poplyfies op die tafels nooi ons in. Die kerse, blikkies, boeke laat ons tuis voel. Ek sien Woord gedruk in inkleurverse; teks en waarheidwoorde in helderkleur onthou-boekmerke. Bekers, serpe, koulekkers en waterbotteltjies wat met sorg gedoen is. Koffie, tee en heerlike eetgoed om ons aan die gang te hou. Daar is 'n opgewonde afwagting in die saal.
Gisteraand het ek tóg skepties gewonder oor dié kleure-besigheid. My vriendin sê-vra, "Dan is jy seker blou?". Ek wonder of sy geel kan wees want sy het mos die slapies getel na vandag toe. Ek wens my kollega wat altyd so slaggereed is met 'n plan, kon saamgekuier het. Sy moet seker rooi wees. My omgee-hart dink aan vroue wat nie vandag kan bywoon nie. Is dit dalk 'n tikkie groen in my, wonder ek.
Lynette begin en sy verduidelik sommer dadelik hoe elke temperament haar as persoon anders sal benader. Die blou-es het haar al voor vandag ge-google om darem te sien wie die vrou is en probeer agterkom waarvoor hulle, hulleself inlaat. Die geel-es dink hierdie klink vir my lekker, vandag gaan groot pret wees. Die rooi-es dink, ag regtig, wat weet sy, kom tog net tot die punt. Die groene-es dink, solank ek rustig na haar kan luister en nie te vinnig dinge hoef te doen nie, gaan hierdie 'n leersame dag wees, sy lyk darem oulik.
Op haar unieke manier het Lynette egter almal van ons gemaklik en geïntereseerd aan haar kant gekry. Ons het inderdaad meer van onsself en van mekaar geleer. Ons het ontdek dat dit goed en reg is dat ons elkeen uniek deur God gemaak is. Omdat my identiteit vas is in Christus kan ek met vryheid en moed werk aan dit wat moet verander.  Ons het praktiese planne geleer om eerder vanaf 'n platform van lig as duisternis te beweeg. Ons het meer deernis ontwikkel om met sagter oë na mekaar en ons geliefdes te kan kyk omdat ons soveel beter verstaan hoe God hulle gemaak het. Ons het moed geskep om saam met die Heilige Gees ons denke te verander sodat ons ware lewe en vrede kan beleef. Ons het nuwe hoop om ons uitdagings in die lewe te kan aanpak.
Ek deel graag Deon se waarneming van Vrouedag, uit 'n man se oogpunt: Hier in die woestyn word ons gestroop van baie ander dinge wat ons terughou. Ek weet dat dit Vrydag gebeur het.  Die vroue het vir ‘n oomblik so spesiaal gevoel soos God se prinsesse. Groen. Rooi. Geel. Blou. Hulle het verstaan wat dit beteken om spesiaal en uniek te wees. En dit maak ons vry.  Ek kan dit in die oë van elke vrou sien wat daar was.  Die stukkie hemel.  Die verbondenheid met God.  ‘n Stukkie ewigheid in ons aardse korte bestaan.  Soos hulle sê, dis nie die baie kere wat ons asemhaal wat die lewe so spesiaal maak nie, maar die een keer wat ons asem weggeslaan word. Hier leer ons dat God ons elkeen uniek geseën het met gawes in kleur.  En dat Paulus reg is – ons is dele van die liggaam van Christus.  En vreugde is vreugde as dit gedeel word.
Baie dankie aan almal wat saam met ons in die Vreugde van ons 2018 Vrouedag gedeel het.  Ons beplan reeds aan 2019 se Vrouedag, dit beloof om nog ‘n Wonderlike Dag saam met ons Sandland vriendinne te wees! Hou die spasie dop vir verdere inligting.
Mannekamp vind elke jaar die eerste naweek in Desember plaas, kom loer gerus weer vir meer inligting.
Gesinsfees in die woestyn
Ons beplan 'n gesinsfees in die woestyn, heerlik potjiekos en kuier. Hou jou dagboek oop vir Oktober. Kom loer gerus weer vir meer inligting.
Kerssangdiens in die woestyn
Ons hou jaarliks in Desember,  ‘n baie spesiale Kerssangdiens in die Woestyn. Kom loer gerus weer vir meer inligting. Dié geleentheid wil jy nie mis nie!
Saterdae om 17:30 | Jebel Ali Kerk Gebou
Type and Press “enter” to Search